Isskap var forløperen til kjøleskapet, og det holdt maten kald ved hjelp av en isblokk i toppen av skapet. Isskapet var kostbart i drift fordi det krevdes et omfattende apparat for henting og distribusjon av isblokkene, samt lagring i et godt isolert ishus eller isbod vinter til sommer. En eller to ganger i uken måtte isskapet forsynes med en ny isblokk, og det var selvfølgelig i sommervarmen behovet for et isskap var størst. Isen ble i Norge hentet fra naturlige innsjøer, og mye is fra Norge ble eksportert til England.